สวัสดีค่ะ พอดีหนูเป็นประจำเดือนนมาก เริ่มเป็นตั้งแต่วันที่07/10/61 จนถึงวันนี้27/10/61ก็ได้20วันแล้วค่ะ ยังไม่มีท่าทีว่าจะหายเลย แต่ไม่เป็นแรงนะคะ เหมือนมาๆหายๆ แต่มาเรื่อยๆค่ะ บางวันหนักบางวันแค่นิดเดียวแทบไม่มีเลย ไม่รู้สาเหตุเลยค่ะ หนูควรทำยังไงดีคะ คุณช่วยให้คำแนะนำหน่อยค่ะ ขอบค่ะ
สวัสดีค่ะ การมีเลือดประจำเดือนมาตั้งแต่ 7-20 ต.ค. หรือออกนถึง 20 วันดังกล่าว ถือเป็นอาการเลือดออกจากช่องคลอดผิดปกติ ซึ่งอาจเกิดได้จาก1. การตั้งครรภ์ที่ผิดปกติ เช่น แท้งคุกคาม แท้งไม่ครบ ครรภ์ไข่ปลาอุก เป็นต้น แต่มักจะมีอาการปวดท้องน้อยร่วมด้วย2. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS) ซึ่งมักจะมีอาการของประจำเดือนผิดปกติมาก่อน เช่น การที่นๆ ครั้งจึงจะมีประจำเดือนมา3. มีมดลูกอักเสบติดเชื้อ ซึ่งจะมีตกขาวที่ผิดปกติและอาการปวดท้องน้อยร่วมด้วย4. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในหญิงวัยกลางคนขึ้นไป พบได้น้อยมากในคนอายุน้อย5. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้น6. การใช้ยาฮอร์โมนต่างๆ ยาสตรี สมุนไพร อาหารเสริมต่างๆ รวมถึงยาบางชนิด เช่น ยาต้านการแข็งตัวของเลือด เป็นต้นดังนั้น หากมีเพศสัมพันธ์ แนะนำควรลองตรวจหาการตั้งครรภ์ดูก่อนค่ะ หากตรวจไม่พบ แต่ยังคงมีเลือดไหลออกมาไม่หยุด หรือมีอาการอื่นๆ เช่น ปวดท้องน้อย ตกขาวที่ผิดปกติ ก็ควรไปพบแพทย์เฉพาะทางสูติ-นรีแพทย์เพื่อหาสาเหตุค่ะ